
Reverz remodelláció és javuló bal kamra funkció kardiális kontraktilis moduláció révén szívelégtelen betegek esetében

   A kardiális kontraktilitás moduláció (CCM) egy speciális pacemaker beültetését jelenti,
melynek két darab jobb kamrai elektródája a szívizomzat abszolút refrakter stádiumában
(QRS végén) nagy amplitúdójú, bifázisos stimulust ad le. Ez új akciós potenciált nem
generál, de fokozott kalcium felszabadulást és raktározást serkent, mely pozitív inotróp és
luzitróp hatású. A módszer szívelégtelen betegek esetén javíthatja a bal kamra (BK)
funkciót, az életminőséget és a hosszú távú prognózist.

   Vizsgálatunk célja a klinikánkon CCM kezelésben részesült betegek kardiális státuszának
nyomon követése volt.
A vizsgálatba a DE-KK Kardiológiai Klinikán 2021 – 2024 között CCM kezelésben
részesült betegeteket vontuk be. A beültetés indikációját minimum 6 hónap optimális
gyógyszeres kezelés ellenére is fennálló, NYHA II-IV panaszokkal járó csökkent ejekciós
frakciójú szívelégtelenség (HFrEF) jelentette (EFA beavatkozás előtt és fél év múlva részletes 2D echocardiographiával vizsgáltuk a betegek
szívfunkciós paramétereit, meghatároztuk az NT-proBNP szintet, illetve a szívelégtelenség
funkcionális stádiumát (NYHA) és a betegek terhelési kapacitását (6 perces sétateszt).

   A CCM pacemaker beültetésben részesült 10 beteg átlagéletkora 61,7±8,1 év, a QRS idő
95±10 ms volt. A beavatkozás után fél évvel a BK EF szignifikánsan növekedett (BK EF
CCM előtt 29,8±4,7%, CCM után 35,1±6,6%; P=0,008), valamint reverz kardiális
remodelláció jött létre, melyet a BK szisztolés üregi átmérőjének (ESD CCM előtt 48,5±5,4
mm, CCM után 44,5±4,3 mm; P=0.02) és volumen-indexének (ESVi CCM előtt 62,7±18,2
ml/m2, CCM után 50,0±19,1 ml/m2; P=0,002) szignifikáns csökkenése mutatott. A betegek
NYHA funkcionális stádiuma az implantációt követően szignifikánsan javult (CCM előtt
40% NYHA II és 60% NYHA III, CCM után 10% NYHA I, 70% NYHA II, és 20% NYHA
III; Pelőtt 1887±1599 ng/ml, CCM után 1341±1147 ng/ml; P=0.02), valamint fokozódott a
betegek terhelési kapacitása is (6-perces sétatávolság CCM előtt 381,2±81,2 m, CCM után
430,7±83,7 m; P=0,04).

   Tanulmányunkban a CCM kezelés fokozta a szívelégtelen betegek BK funkcióját, reverz
remodellációt indukált és javította az életminőséget, valamint a terhelhetőséget. A módszer
egy új terápiás lehetőséget nyújthat az optimális gyógyszeres kezelés ellenére is panaszos
betegek számára, akik QRS-idő alapján reszinkronizációs kezelésben nem részesülhetnek.



